**Referat Årsmøte for Søra Bråde Velforening II**

* Onsdag 18.mars 2015 Kantinen, Revheim Skole
* Møtet satt kl 20:00.
* 34 medlemmer på møtet inkludert styret.

**Åpning**

* Tom Jarle Sunde valgt til møteleder.
* Asle Olsen valgt til referent.
* Presentasjon av styret.

**1. Saker**

* Årsberetning 2014
* Regnskap og Budsjett
* Styrets forslag
* Innkommende forslag
* Valg av styremedlemmer

**2. Årsberetning**

* Styret har i perioden hatt følgende sammensetning:

Leder: Tom Jarle Sunde  
Nestleder: Martin Rikstad  
Kasserer: Kenneth Helle  
Sekretær: Asle Olsen

Styremedlem/IT Ansvarlig: Jan Erik Forland

Varamedlem: Joachim Vidsten

Varamedlem: Morten Jacobsen

* Velforeningen hadde pr 31.12.2014, 97 medlemmer.

**Styrets Arbeid:**

* Det har vært avholdt 5 styremøter i perioden.
* Protokoller og referat er tilgjengelig på hjemmesiden.

**Aktiviteter og tiltak i 2014:**

* Kultur/arrangementer/nærmiljø:
* Dugnad: Det ble i løpet av året gjennomført 3 dugnadsrunder for medlemmene, totalt 5 timer.

- 17.mai: Det ble avholdt leker og konkurranser for barn ved fellesområdene.

- Sosialt: Det ble tilrettelagt for 2 «sosialkvelder» på fellesområdene i løpet av året.

- Vedlikehold: Det ble videreført avtale med Boservice om vedlikehold av fellesområder.

* Trafikk og sikkerhet:

-Fartsdempere: Vi har videreført vårt arbeid rundt fartsdempende tiltak, men fikk igjen avslag på dette fra kommunen.  
-Skilting: Vi har fått hengt opp 2 «barn leker» skilt langs Storåkerveien.

* Økonomi i 2015:

Medlemskontingent:

Styret har budsjettert en medlemskontingent på 1000,- for 2015

Betalingsfrist settes til 22.05.2015.

* Dugnad:

Mulige dugnadstimer i 2014 var 5 timer.  
Deltakere vil alle få godskrevet opptil 5 timer til fratrekk for kontingent i 2015.

Merk: Styret vil legge til rette for at medlemmer fortsatt vil kunne levere minimum 5 timer med dugnadsarbeid i løpet av 2015.

**Kasserers kommentar:**

* Søra Bråde velforening II har en solid økonomi, og utgiftene har så langt vært under budsjett.

**3. Regnskap og budsjett**

* Gjennomgang av regnskap for 2014. Regnskapet ble godkjent.
* Gjennomgang av budsjett for 2015. Budsjettet ble godkjent.

Styret ønsker 2 medlemmer til å gå gjennom regnskap og godkjenne dette. Frivillige kan melde seg.

**4. Styrets forslag**

* Forslag om å engasjere en uavhengig takstmann/byggsakkyndig for å vurdere teknisk stand på boligene overfor kommune som utbygger, innen utgangen av 5 års frist. Det ble stemt over forslaget. Forslaget gikk til avstemning. Flertall for at styret jobber videre med å innhente for pris for uavhengig takstmann. Styret tilrettelegger for frivillg deltakelse.
* Klage fra beboere rundt medlemmers utfordring av eiendomsretten. Styret ber beboere om å fjerne hindringer/tilbakeføre områdene til utgangspunktet. Det vil komme et eget skriv fra styret angående dette. Det ble ytret et ønske fra medlemmer om en diskusjon på hva som skal aksepteres av hindringer. Lovverket vil bli forklart i skrivet som kommer.
* Problemer med skadedyr på feltet. Anticimex informerte om hvilke tiltak de kan sette inn mot rotter. De ville sette inn mekaniske feller. Dette vil gi en ekstrakostnad på 1400 pr. år for hver bolig. Det vil være e bindingstid på 3 år. Forslaget gikk til avstemning. Det var flertall for at styret jobber videre med å innhente flere tilbud på skadedyrsbekjempelse.
* Forslag om trampoline på fellesområde. Ddette er nedgravde trampoliner som er hærverksfrie. Det vil bli søkt om støtte fra frifond til dette. Forslaget gikk til avstemning. Flertall for at trampoline skal kjøpes inn og innstalleres.

**5. Innkommende forslag**

* Det ønskes at det skal settes opp lys på- og rundt fotballbane og på fellesområdene. På grunn av veldig store kostnader knyttet til forslaget ble ikke dette fremmet for avstemning.
* Det ønskes at Styret skal evaluere og eventuelt søke om dispensasjon fra reguleringsplan ved mindre bygningsmessige endringer. Styret har ikke anledning til å gjøre dette, men oppfordrer medlemmene til å danne en komite der det blir enighet om hva det skal søkes om.
* Det er ytret ønske om å kjøpe inn en felles tiulhenger. Dette ses på som en vanskelig ting å ghjennomføre og administrere. Forslaget ble derfor ikke fremmet.

**6. Valg av styremedlemmer**

* Lasse Søiland ble valgt inn for Asle Olsen. Styret forøvrig består av samme medlemmer.

**7. Styreleders Kommentar.**

Første året som styreleder i Søra Bråde Velforening har blitt litt mer hektisk enn man kunne håpe på. Ufordringer rundt rettssak mot Stavanger Kommune, lekkasjer, reklamasjoner og skadedyr har fylt opp en ellers hektisk hverdag. Styret i SBV-II har innarbeidet gode rutiner og har en solid økonomi som gjør at videre utvikling kan ivaretas og opprettholdes. Vi går inn i T. Stangelands siste år med vedlikehold av fellesområdene våre, og vi vil ila året sette dette vedlikeholdet ut på anbud for 2016++. Vi håper også at vi kan få en ekstern evaluering av den tekniske standen på boligene våre, slik at vi kan reklamere på eventuelle ting som må rettes opp i før 5 årsfristen går ut.

Jeg vil takke medlemmene for støtte og gode innspill gjennom året, og jeg vil gjøre mitt for at de nye i styret skal overkomme de oppgaver som det neste året vil bringe.

Stavanger 26.03.15

Asle Olsen

SBV-II